
La Congress Líbrary (Washington D.C.), Public Library of New York i Public Library of Toronto han adquirit els 4 exemplars dels anuaris del Contra-lnfos, cosa que les biblioteques públiques d'aquest país encara no han fet. Demana un exemplar a la biblioteca del teu barri. 


Criminalització dels moviments socials 


Un tercer noi en lubertat sota càrrecs i un altre citat a declarar el proper 13 d'octubre 

M últiples protestes davant l'empresonament 

de dos joves de l'Hospitalet de Llobregat 

Marxa de vehicles ala Trinitat, concentracions del centre penitenciari protestes al'Hospitalet de Llobregat i Barcelona 


Col·lectius i contrainformació 


Acte 


IDATORI ALS MITJANS DE COMUNICACIÓ INDEPENDENTS 


L'FBI incauta a Londres 
els servidors d'Indymedia 


Hospitalet de Llobregat.- Llargues hores d'es¬ 
pera a les portes dels jutjats de Barcelona el 
passat dimecres al vespre. Un centenar de 
persones esperaven la llibertat dels dos nois 
de l'hospitalet i un tercer de Cornellà 
detinguts a Sants i acusats d'haver atacat 
amb còctels molotov la seu de la comissaria 
de d'Hostafrancs. Durant la declaració 
davant del jutge Ramírez Suner els nois van 
negar haver participat d'aquests fets, i van 
assegurar que les seves autoinculpacions 
davant de la policia van ser fruit de les agres¬ 
sions, coaccions i amenaces dels agents. Els 
policies, segons van testificar, van arribar a 
posar-los una pistola sobre la taula mentre 
els interrogaven. Els familiars i companys 
anaven coneixent les informacionsque arrib¬ 
aven des del tribunal. La fiscalia demanava 
l'ingrés a la presó sense fiança com a mesura 
cautelar, amb acusacions d'associació il·líci¬ 
ta, desordres i danys. Finalment el jutge d'in¬ 
strucció 13 que estava de guàrdia aquell dia 
va decidir empresonar-ne dos d'ells amb les 
imputacions de desordres i danys, tot i 
deixar-ne un tercer en llibertat, L'alliberat, 
veí de Cornellà de Llobregat va abandonat 
els calabossos i va sortir mentre rebia una 
forta ovació. Les marques dels cops que 
havia rebut eren prou evidents, tant a l'orel¬ 
la com als contorns dels l'ulls. 

Ingrés a la presó de la Trinitat 
Els altres dos joves eren conduïts amb un 
furgó fins a la presó de la Trinitat, tot i que 
primer va aturar-se a La Model per deixar 


altres presos. A la sortida dels jutjats la gent 
concentrada va colpejar el furgó en solidari¬ 
tat amb els nois, i una desena d'agents d'anti- 
avalots van sortir dels jutjats amb les porres 
alçades i colpejant algun dels allí presents. 
L'endemà apareixien pancartes, cartells i pin¬ 
tades arreu dels barris de Barcelona i a ciu¬ 
tats com Cornellà, El Prat, Santa Coloma, M o- 
lins de Rei, Viladecans, Terrassa, i a l'Hos- 
pitalet (d'on són veins) amb més intensitat. 
Llarga marxa amb vehicles i a peu 
Centenars de persones varen participar el 
passat divendres 8 al primer acte de protesta 
convocat per exigir la llibertat dels dos joves 
de l'Hospitalet. Va sortir a les 20h de la plaça 
Universitat i va realitzar un primer tram fins 
a la plaça Urquinaona, amb una quinzena de 
cotxes, una trentena de motos, prop de 
cinquanta bicicletes i prop de 350 persones 
a peu. La gent que duia transport va contin¬ 
uar la protesta per la Gran Via i la M eridiana 
fins a l'alçada de l'estació de Fabra i Puig, on 
els esperaven els manifestants a peu que s'hi 
havien traslladat amb metro i que ja es 
trobaven tallant el trànsit quan va arribar la 
caravana de vehicles. Des d'allí enmig d'una 
fantasmagòrica imatge de la Meridiana 
buida durant una operació sortida d'un llarg 
pont, la marxa va seguir fins a la Trinitat. 
Furgons policials dels mossos d'esquadra i la 
policia nacional es trobaven a la zona. Les 
fredes i tenebroses parets de la presó es 
varen omplir de pintades exigint llibertat i la 
fí de les tortures. Un cop desconvocada la 


protesta, el furgó que duia la megafonia va 
ser aturat i escorcollat per part d'agents de la 
guàrdia urbana de Barcelona. 

Més convocatòries 

El dilluns llal vespre va tornar la solidaritat a 
les portes del centre penitenciari de joves de 
la Trinitat. Un centenar de persones van 
tornar a concentrar-s'hi i varen fer tres voltes 
perimetrals als murs del recinte. Els crits i els 
xiulets varen ser presents durant tot l'acte. 
Tanmateix, tant el seu advocat com els seus 
pares han pogut parlar amb els joves presos i 
han constatat el seu estat d'ànim positiu, tot 
agraint les mostres de suport des de l'exteri¬ 


or. El recurs per demanar-ne la llibertat 
immediata ja ha estat presentat i tot fa pre¬ 
veure que serà contestat a finals d'aquesta 
setmana. Un quart noi processat pel mateix 
cas i que havia estat en busca per part de la 
policia ha estat citat a declarar dimecres 
vinent davant del jutge instructor. També 
seguirant durant la setmana les convo¬ 
catòries. Dimecres dia 13 a les 19h a la Rambla 
Just Oliveres de l'Hospitalet, dijous 14 a les 
19h altre cop a les portes de la presó de la 
Trinitat i divendres 15 a les 19h una mani¬ 
festació sortirà des de la plaça Universitat de 
Barcelona. Contra-lnfos 12/10/ 04 


Londres/ Regne Unit.- El 7 d'Octubre l'FBI, 
amb una ordre federal, va exigir a Rackspace 
Inc. (un gestor de la Web d'Estats Units amb 
seu a Londres) l'entregadedosdisc durs del 
servidor "Ahimsa" on eren allotjades una 
vintena de pàgines d'Indymedia de diferents 
països, entre elles les de Euskal Herria, 
Galiza, Bèlgica, Polonia, Brasil, Palestina, etc., 
així com les freqüències de varies ràdios lli¬ 
ures i altres projectes informàtius que es van 
veure afectats per la presa dels servidors. Al 
dia següent, Indymedia es va assabentar que 
la petició de requisar els servidors va ser 
realitzada per agències governamentals 
d'Itàlia i Suïssa. La Fiscalia Federal de Gine¬ 
bra (Suïssa) va confirmar que s'ha obert una 
investigació criminal per la cobertura que va 
oferir Indymedia Nantes durant les protes¬ 
tes contra la cimera del G8 a Evian, per altra 
banda, la Fiscalia Federal de Bolònia (Itàlia) 
va declara que s'està investigant Indymedia 
per possible «suport al terrorisme». Racks¬ 
pace Inc., per altra banda, ha publicat una 
declaració on afirma que ells van entregar 
els servidors en resposta a una ordre sota el 
Tractat d'Assistència Legal Mutu que insta 
als governs a donar-se suport en investiga¬ 
cions relacionades amb terrorisme interna¬ 
cional, segrestos o blanqueig de diners. S'ha 
de remarcar que el tribunal prohibeix a la 
companyia cap més comentari respecte el 
que es refereix aquest tema. Tot i l'atac 
rebut, dilluns lld'octubre la majoria de pàgi¬ 
nes ja funcionaven normalment, tot i que 
Indymedia Uruguay, Italia, Western Massa¬ 
chusetts i Nantes han sofert la pèrdua de 
molta informació desprès de l'actuació po- 
licial. La Federació Internacional de Perio¬ 
distes així com Reporters sense Fronteres ha 


manifestat la seva repulsa «a una operació 
policial internacional intolerable i intrusa 
contra una xarxa especialitzada en peri¬ 
odisme independent. La forma en que s'ha 
dut a terme fa més olor a intimidació d'in¬ 
vestigacions periodístiques legítimes que no 
pas a "redada" criminal». Paral·lelament, In- 
dymedia està estudiant com reaccionar da¬ 
vant la clausura junt amb la Fundació Fron¬ 
teres Electròniques, un grup de defensa de 
les llibertats civils; el fiscal d'aquest últim 
grup va assenyalar que «la Constitució no 
permet que el govern tanqui en forma uni¬ 
lateral un mitjà d'informació independent, 
especialment sense donar cap raó o donar a 
Indymedia la informació necessària per 
desafiar l'acció.» Cal destacar que durant els 
darrers mesos s'han pogut plasmar nombro¬ 
sos atacs contra els mitjans independents 
duts a terme per la policia federal dels Eua. 
A l'Agost, el servei secret va utilitzar un re¬ 
queriment judicial en un intent de desman¬ 
tellar NYC Indymedia (Nova York) abans de 
la Convenció Nacional del Partit Republicà; 
va intentar obtenir registres de les IP's (nú¬ 
mero d'identificació des d'on, normalment, 
es pot saber qui ha publicat una notícia. Cal 
saber que Indymedia no manté aquest reg¬ 
istre) d'un servidor als EEUU i Holanda; a 
l'agost també es van desmantellar vàries 
emissores de ràdio als EEUU. Fa dues set¬ 
manes, també l'FBI va sol·licita a Indymedia 
Nantes que s'eliminés una noticia que tenia 
la foto de dos agents de la policia secreta, i 
els voluntària de Seattle van ésser visitats 
pels federals entorn al mateix tema. Més 
info: www.indymedia.org/ en/ static/ fbi 

lndymedia.org + 
Contra-lnfos 12/10/ 04 














El ]2 d'octubre res a celebrar 


Denuncia del Genocidi i de les agressions feixistes 

«El 12 d'Octubre resa celebrar» 

Enguany els nazis també desfilen sota l'aixopluc del ministre Bono durant els actes militaristes 

Barcelona Aquest any la jornada del 12 d'oc- ingressat en estat greu. M entrestant, el seu puts per la presència de la pluja a mitja tarda, 
tubre -sota el lema de "Res a celebrar”- ha agressor, un jove valencià anomenat Aítor i A Madrid com sempre s'ha realitzat una fer- 
tornat a denunciar la hipocresia de la cele- pertanyent a un grup ultradretà clarament ma apologia de l'armamentisme i la guerra, 
bració del Dia de la Hispanidad, la comme- organitzat, està en llibertat després d'haver amb una desfilada de tancs, missils i tot tipus 
moració del genocidi humà i cultural de tot estat detingut tan sols durant 8 dies. d'artilugis militars. Enguany, a més, el ministre 

un continent per part de militars invasors i Manifestació i dinar popular Bono ha fet desfilar a membres de la División 

mercenaris provinents d'Europa. També han La manifestació antifeixista ha sortit desde la Azul, un cosd'èlit de l'exèrcit franquista, una 
estat presents durant els actes antifeixistes plaça Universitat, i amb prop de 700 perso- decisió fortament criticada per aquells que 
les referències a les nombroses agressions nes ha recorregut el carrer Pelai amb escorta van lluitar contra el franquisme, 
nazis de grupúscles que actuen amb la con- policial davant i darrera. A les Rambles i al S'ha de recordar que l'acte ultradretà que 
nivència de certes instàncies de l'Estat. El cas Portal de l'Àngel una barrera de furgons blo- habitualment esfaa Barcelona, aquest any es 
més evident enguany el trobem amb la quejaven l'accés. Després de baixar tota la Via va realitzar el passat 10 d'octubre a la plaça 
situació d'en Roger, el noi gracienc que va ser Laietana la protesta ha arribat al M oll de la de Sant Jordi de M ontjuic, on hi van partici- 
apunyalat al coll durant les festes de Gràcia Fusta, on s'hi ha realitzat una paella popular i par unes 200 persones, 
el passat mes d'agost i que encara es troba la lectura de diversos manifestos interrom- Contra-lnfos 12/10/ 04 

L'ajuntament de Valladolid còmplice amb el feixisme 

Valladolid.- «Divendres passat 1 d'octubre, el Partit Nacional música i demanaren la documentació ales prop de 50 persones que 
Republicà (PNR) va realitzar un míting a l'hotel Imperial de allí ens trobàvem. Resultat: més d'una trentena d'identificats. 
Valladolid. L'endemà, els nazis del Bloc Anti Sistema (BAS) i molt Aleshores, la policia va aprofitar per a treure als nazis de la seva seu 
possiblement les diverses famílies neonazis, feixistes i falangistes de la Circular, per una ruta totalment inhabitual perquè no es 
celebraren una "reunió”. El dissabte 9, l'Aliança per la Unitat topessin amb el centenar d'antifeixistes que passejàvem. (...) La gent 
Nacional va convocar una manifestació sota el lema "Espanya: una es va reagrupar i es va dirigir cap a la Plaza San Andrés pels carrers 
raça, una nació, una cultura" i un concert amb tres grups nazis més. del darrere. Allí, ens esperaven diverses dotacions d'antidisturbis 
(...) A la manifestació acudiren nazis de llocs molt diversos. Des de que quan ens van veure arribar van carregar les "piloteres”. A la 
les 14h. grups d'ideologia ultradretana apareixien per un local feix- primera càrrega la gent es va defensar bolcant contenidors, ape- 
ista situat en la Plaça Circular, Capa les 18.00 hores, grups d'antifeix- dregant bancs i altres petites destrosses. No obstant això, dos dels 
istes es congregaren a la plaça de la Cruz Verde, lloc de passada nostres van ser retinguts i s'enfronten a una probable multa. Altres 
entre la Plaça Circular i la Plaza San Andrés en la qual començava la companys van sofrir registres en vehicles aparcatsen la zona. El con- 
manifestació. (...). Aquí sí que la policia emprà tots els seus recursos cert nazi també va ser organitzat per l'Aliança per la Unitat Nacional 
per a reprimir la concentració quan aparegué demanant identifica- a la localitat vallisoletana de la Cisterniga.» 
cions al personal: entraren en un bar, obligaren a l'amo a llevar la Descontentos de Valladolid i comarques 11/110/ 04 


La lluita contra el Pantà d'Itoitz 


EMPRESONAT PER TALLAR ELS CABLES D'ITOITZ 

Dispersen Ibai Ederra 

Irunea/ Euskal Herria Dijous passat, 7 d'octubre, va ser dispersat Ibai 
Ederra des de la presó d'Irunea a la presó de Zuera a Zaragoza. «Ibai 
és un dels vuit solidaris que el 1996 va tallar els cables que trans¬ 
portaven el formigó durant la construcció de la presa d'Itoiz, 
Després d'un judici manipulat políticament van ser condemnats 
cadascun a 4 anys i 10 mesos per retenir durant cinc minuts al guar¬ 
da de seguretat i així quedà recollit en la sentència. Ibai va ser 
detingut per la Policia Foral el 15 de març de 2004 prop del seu 
poble. D'altra banda, Inaki Garcia Koch du més de 3 anys i 7 mesos a 
la presó d'Irunea amb els funcionaris fotent-li la vida. Institucions 


penitenciàries l'amenacen amb complir la pena íntegra en segon grau 
i també l'amenacen amb dispersar-li a León o a Zuera. Ibai segueix en 
règim FIES i ara amb el canvi de presó i la dispersió tots els recursos 
que havia interposat i els petits drets que havia recuperat no li servi¬ 
ran per res i ha de començar de nou tota la paperassa, Ara les seves 
familiars i amigues han de recórrer centenars de quilòmetres per 
poder veure'l durant uns minuts, jugant-se la vida a la carretera per 
pura venjança del govern de N avarra i de l'estat. La venjança del gov¬ 
ern de Navarra no s'ha quedat tant sols en la pallissa posterior a la 
tallada dels cables i una condemna política de 4 anys i 10 mesos, sinó 
que ara segueix amb el càstig de la dispersió allunyant-lo dels seus 
familiars i amics. Podeu escriure'l a la següent adreça: Centro 
Penitenciario de Zuera; Ctra. Nac. 330, km 539; 50298.-ZUERA 
(Zaragoza) Segur que us ho agrairà.» Solidari@s amb Itoiz 7/10/ 04 


(JKUPACIÓ I CENTRES SOCIALS 


«Falla» als jutjats i penjada de la bandera okupa a l'Ajuntament 

Intens cap de setmana per aturar 
el desallotjament del Pati Blau 

Cornellà/ Baix Llobregat.- El matí del passat Pati Blau es va fer una falla (amb una repre- 
divendres 8 d'octubre, s'iniciava un intens sentació d'un codi penal, un codi civil i un 


cap de setmana per reivindicar la permanèn¬ 
cia de l'emblemàtic centre social que ja du 
sis anys de vida plens d'activitats. Una 
quinzena de persones va tallar la circulació 
del Trambaix direcció barcelona, amb una 
pancarta on es podia llegir «Aturem el desal¬ 
lotjament del centre social Pati Blau per tots 
els mitjans necessaris». Paral·lelament, dos 
grups de persones encartellaven i realitzaven 
pintades al Trambaix. Aquest era el preludi 
de la manifestació del dissabte 9. Així, cap a 
quarts de set de la tarda, s'iniciava una mani¬ 
festació contra l'amenaça de desallotjament 
del Pati Blau. L'Assemblea del Centre Social 
ha enviat un comunicat que narra el trans¬ 
curs de l'acte: «La manifestació, en la qual 
participaren unes quatre-centes persones, 
sortí del Centre Social i acabà en el mateix 
lloc. Durant el recorregut es van pintar bancs 
i immobiliàries com a principals especu¬ 
ladors de l'habitatge i de les nostres vides a 
través d'hipoteques esclavitzants. Davant el 
jutjat que ha sentenciat la privatització del 


jutge) contra una "justícia” que sembla que 
només serveix per justificar les injustícies 
existents. Per la seva banda, a l'Ajuntament es 
van retirar les banderes per penjar-ne, en el 
seu lloc, una d'okupa; mentre al balcó es 
desplegava una pancarta que deia "la vostra 
política està podrida". No cal oblidar que 
l'Ajuntament de Cornellà ésel principal insti¬ 
gador de la política anti-social que afavoreix 
a especuladors i grans empreses i quetécom 
a resultat un procés de neteja social que 
obliga als i les joves a buscar un lloc on viure 
lluny de la ciutat, fa que els/ les trebal¬ 
ladores a fer llargs desplaçaments fins a la 
feina, arruïna el comerç de barri i rebenta el 
teixit associatiu i les xarxes de solidaritat veï¬ 
nal. (...)». A falta de resposta (de moment) pel 
recurs interposat a l'audiència provincial per 
aturar el desallotjament, l'Assemblea convo¬ 
ca el proper dijous 21 d'octubre a les D del 
matí a una concentració per aturar el desal¬ 
lotjament davant mateix del centre social. 

CSO Pati Blau -t-Contra-Infos 12/10/ 04 


Judici contra l'Ateneu de Viladecans vist per sentència 

Viladecans/ Baix Llobregat.- «El passat dimecres 6 d'octubre es va celebrar el judici contra 
l'Ateneu Llibertari de Viladecans. Abans d'entrar a judici, la part denunciant va oferir als 
encausats un pacte que oferia a l'Ateneu un any més de permanència amb el consegüent 
desallotjament voluntari. Tot i les recomanacions dels/ les advocades/ ts d'acceptar el 
pacte (fins i tot el procurador ho va recomanar), els membres de l'ateneu allà presents van 
rebutjar el pacte tot i ser conscients de que això implicaria el desallotjament a mitjans de 
març '05, molt abans de la data pactada. El judici va transcórrer amb normalitat amb 
algunes mentides per part de l'acusació, però res sorprenent. Així doncs, el judici ha que¬ 
dat vist per sentència que podria acabar amb els 10 anys d'okupació del local.» 

Ateneu Llibertari de Viladecans 7/10/ 04 

Judici a cinc detinguts a la resistència d'Itoitz 

Agoitz/ Euskal Herria.- «El 7 d’octubre s’ha celebrat el judici de faltes a Agoitz contra elsfets 
esdevinguts durant el desallotjament d'Itoiz. Aquest judici va ser suspès en tres ocasions a 
raó de la petició de protecció de testimonis per part dels agents de la Policia Foral i la con¬ 
següent denegació per part dels jutges corresponents, Al ser denegada aquesta quarta vega¬ 
da, els 12 agents de la Policia Foral han optat per no comparèixer al judici; aquest s’ha cele¬ 
brat i el fiscal ha demanat una pena de 10 dies de presó a 9 euros el dia, sense que existís 
cap prova ni testimonis de l'acusació. Desde Solidaris amb Itoiz volem denunciar que hi ha 
un gran nombre de persones amb sentències condemnatòries i altres a l'espera de judici per 
defensar una vall que ara més que mai està "tremolant” per les amenaces del pantà. La presa 
d’Itoiz va patir el 7 d’octubre l’últim terratrèmol dels més de 170 comptabilitzats durant les 
tres últimes setmanes, alguns de grau 4 i 4,5» Solidari@samb Itoiz 7/10/ 04 


Censura global cap a la 
informació independent 

Ciberespal- La censura és un dels pilars de 
tota República Bananera, digna de rebre un 
nom com aquest. Fins ara, internet va 
romandre com un espai més o menys lliure 
de censura, Això s'ha acabat després que 
l'FBI tanqués 20 llocs d'Indymedia. En no 
poques ocasions la xarxa independent d'in¬ 
formació havia posat en circulació informa¬ 
ció enutjosa per les autoritats, criticant la 
globalització neoliberal donant veu a la dis¬ 
sidència del pensament únic. Ha estat pre¬ 
cisament a través de xarxes independents 
com Indymedia que ha sortit a l'opinió 
pública molta informació que ha posat a la 
corda fluixa nombrosos governs, però 
sobretot es un fòrum d'intercanvi d'opin¬ 
ions, avui declarades no grates sobre temes 
polítics i de geopolítica internacional. 
Indymedia declara que, «com als mercats 
financers, avui s'ha globalitzat també el con¬ 
trol, la repressió a la llibertat d'informació, 
la guerra preventiva sense fronteres. També 
l'últim fragment de llibertat que roman més 
íntimament lligat a cadascuna de nosaltres: 
la possibilitat d'expressar les opinions 
pròpies i conèixer les d'altres persones ja no 
és possible ni en el propi país, ni a nivell 
internacional.» «Indymedia no coneix enca¬ 
ra els motius de la substracció de les dades i 
això no és una casualitat, perquè no és nece¬ 
ssària cap justificació pública per negar la lli¬ 
bertat d'informació i d'expressió”. 

Contra-lnfos -Hndymedia 12/10/ 04 


Presos i preses b\i lluita 


El director de la presó 
M odel interposa una queixa 
a l'advocat Francesc Arnau 

Barcelona.- El director de la presó Model de 
Barcelona va interposar una queixa al Col·le¬ 
gi d'Advocats contra Francesc Arnau, en un 
intent més de desprestigiar la tasca d'aquest 
advocat que sempre ha batallat lesinjustícies 
del sistema jurídic. La queixa ve arrel de la 
publicació per diferents mitjans de comuni¬ 
cació de la trucada telefònica, per part del 
director de la M odel, de la mort del presjo- 
sé Antonio Cano Verdejo, el passat 17 de juny. 
En la mateixa trucada el director demanava 
que es comuniqués a la família la notícia de 
la mort del pres. S'ha engegat una campanya 
solidària de recollida de signatures (personal 
i de col·lectius) per tal que la queixa no tiri 
endavant. Contra-lnfos 12/10/ 04 








Els fets de la Fira de Tàrrega 


Independentisme 


Se suspenen més judicis de Tàrrega '91 


Lleida/ Segrià.- «Aquesta història intermi¬ 
nable continua enredant-se cada cop més. El 
dimarts 5 d'octubre, en arribar a Lleida pel 
judici de tres companys del col·lectiu, ens 
trobem que el nostre estimat jutge ha tingut 
un accident i està de baixa, i en lloc seu, 
tenim una jutgessa substituta. Com que 
aquesta senyora va assumir totes les actua¬ 
cions del jutge Robledo (tot contestant les 
demandes que li feia el nostre advocat, 
Fransesc Arnau) vam haver de recusar-la, 
també. Després, emparant-nos en l'article 
190, que vam haver d'ensenyar a la jutja 
perquè no el coneixia, que diu que un acusat 
ha de conèixer qui el jutjarà almenys dos 
dies abans del judici: li vam demanar que 
suspengués el judici i ho va fer. El dijous 7 
d'octubre teníem judici tres companys més i 
ens vam trobar una nova substituta (això ja 
és espectacular, ja tenim la meitat dels 
Jutjats de Lleida al nostre cas i gairebé tots 
estan recusats). Aquesta dona va tenir una 


mica més de seny i va admetre que tot això 
li venia de nou, que no tenia ni idea del cas 
(l'advocat va haver de burxar-la una mica 
perquè ho reconegués) i va suspendre el 
judici sense necessitat de recusació. La fiscal 
estava rabiant, però no va obrir la boca. 
També els hem avisat que demanarem danys 
i perjudicis per fer-nos pujar a Lleida en 
aquestes condicions, perquè el dimarts no 
van voler dir-nos si suspendrien o no. Estem 
dins una guerra de desgast, i el que pretenen 
és que ens cansem i acabem claudicant de la 
nostra lluita. Per això és molt important l'as¬ 
sistència als judicis de gent solidària, perquè 
així els demostrem que no estem sols, i que 
encara que ens separin en judicis individuals 
continuem sent un col·lectiu (gràcies a tots 
els companys i companyes que han estat allà 
recolzant-nos) i us recordem que el dimarts 
19 d'octubre pretenen jutjar un altre compa¬ 
ny més. Ens veiem doncs.» 

Irreductibles de Tàrrega '9112/10/ 04 


Tradicional jornada reivindicativa 

9 d'Octubre per 
la defensa del 
territori a València 

València.- Unes 15.000 persones van partici¬ 
par el passat diumenge, en un aire festiu, en 
la manifestació convocada per la Comissió 
9 d'Octubre. Aquesta fou duta a terme per 
celebrar reivindicativament l'entrada del rei 
En Jaume a la ciutat de València, lluny de la 
tradicional complaença oficial que prego¬ 
nen les institucions. La Comissió reclamà 
enguany el reconeixement de la «identitat 
nacional i cultural dels valencians i les 
valencianes», «el model de benestar basat 
en un ensenyament i una sanitat públiques i 
de qualitat» i la «defensa del patrimoni na¬ 
tural davant els interessos privats que han 
fet del País Valencià un mar de ciment». En 
aquesta línia, el manifest final fou llegit per 
un membre de la plataforma Salvem el 
Cabanyal, que va criticar el model de crei¬ 
xement urbanístic basat en l'especulació i 
posà exemples de mala gestió ambiental, 
tals com el cas del Cabanyal, el marjal de 
Pego i la zona litoral valenciana. La 
Comissió es felicità per l'aturada del trans¬ 
vasament de l'Ebre i demanà la mateixa 
mobilització popular per aturar el projectat 
transvasament del Xúquer que perjudicaria 
l'Albufera. Al marge de la Comissió, M aulets 
i Endavant també convocaren manifesta¬ 
cions en el mateix punt. 

http:/ / www.entitats.info 

Invasió d’Irac: 

la massacre continua 

14.368 

CMLS IRAQUIANS ASSASSINATS DE DEL20 DE MARÇ 


7.884 

MILITARS DE LA COAUCIÓ INVASORA FERITS 

1227 

SOLDATS DE LA COAUCIÓ INVASORA MORTS 
(B durant l'última setmana) 



Butlletí setmanal 

Gontra-Infos 

tel: 93.442.62.53 

correu electrònic: 
«zitzania@sindominio.net» 

Encara pots comprar 

SAMARRETES DEL FOTUT2004 

PER L'AUTOGESTIÓ DEL BUTLLETÍ 

Solidaritat econòmica 
amb el Contra-lnfos 

Ens pots fer aportacions al compte 
2030-0163-09-3000004892 Caixa de Girona 


Llibertat presos d'Hospital et 


Dimecres 13 d'octubre Bh a la Ram bla Just Oliveras (Hospi) 
Dijous 14 d'octubre a les Bh a la presó de la Trinitat 
Divendres ]5 d'octubre a les ]9h a la plaça Universitat 

Dissabte 16 d'octubrea les Bh al cl Aragó amb c/ Girona 

Llibertat pels presos anarquistes 

Manifestació davant la Direcció d'Institucions Penitenciàries 
Diumenge 17 d'octubre ]2h Manifestació a plaça Universitat 

Fora la Llei d’Estrangeria 


La lluita dels presos i preses anarquistes 


Situació de les Preses anarquistes BCN Set'03 


Barceló na .- «Ens dirigim a totes vosaltres per 
a comunicar-vos la situació actual de les sis 
companyes Anarquistes detingudes el passat 
16 de setembre del 2003 i posteriorment cinc 
d'elles empresonades, una més posada en 
llibertat i una darrera amb ordre de cerca 
internacional. Pera qui no ho sabés, ens refe¬ 
rim a les Anarquistes: Rafa, Carol, Joaquín, 
Igor, Teo (al carrer)..., Inigo, aquest en cerca. 

El passat 17 de setembre, quan es complia un 
any just de les detencions, foren cridats a 
declarar davant l'Audiència Nacional. Se'ls 
donà coneixement dels actes dels quals se'ls 
acusava, així com l'organització o moviment 
al que pertanyien i elsrangsd'implicació i de 
lideratge. L'estratègia de les companyes ha 
estat el de no entrar a defensar-se de cada 
acusació i, pel contrari, matisar la seva par¬ 
ticipació o no en algun cas concret o el d'al¬ 
tres companyes processades i el manifestar 
que no són cap organització terrorista o 
banda armada anomenada «moviment anar¬ 
quista llibertari i d'extrema esquerra» com 
diu el sumari. A més han denunciat les tor¬ 
tures físiques i psicològiques que van patir 
en els dies de la detenció, així com la impos¬ 


sibilitat de no tenir advocats propis, havent- 
se desplaçat un lletrat de confiança fins 
l'Audiència Nacional quan van declarar 
després dels interrogatoris en les dependèn¬ 
cies de la Guàrdia Civil. A l'actualitat, 
després de passar per mans de dos jutges, se 
n'ha fet càrrec el magistrat del Jutjat Central 
d'Instrucció Numero lde l'Audiència Nacio¬ 
nal, Fernando Gran-Marlasca Gómez. S'ha 
interposat en aquests dies un recurs per a 
demanar la llibertat condicional a l'espera 
del judici de totes i un altre recurs per a 
demanar que l'Audiència Nacional s'inhibeixi 
de jutjar Teo i que passi a un procediment 
ordinari a Barcelona, ja que les acusacions a 
Teodoro, no poden ser jutjades per delictes 
de terrorisme competents a aquesta Au¬ 
diència, sinó més aviat a un nivell, judicial¬ 
ment, més baix. S'espera resposta d'ambdós 
recursos, i la data del judici, que suposem 
trigarà un any. El nostre desig és que Rafa, 
Carol, Joaquin, Igor, Teo, Inigo,... no quedin 
oblidades com tantes altres companyes pre¬ 
ses per les seves idees, recordant que nos¬ 
altres també som preses en aquest quart 
grau: el carrer. Animar-vos i animar-nos a 


seguir endavant a cadascú com més li plagui, 
fent el que cregui, tenint present que aques¬ 
ta democràcia cada dia construeix més 
presons, i lògicament, algú ha d'omplir aque¬ 
stes cel·les. Per a acabar, fem una crida que 
prenguem un poc més de consciència, i no 
de victimisme, que si lluites, les cel·les t'es¬ 
taran esperant; quan ha deixat d'haver-hi 
anarquistes a les presons? mai. Necessitem 
crear caixes de resistència econòmica no 
només per a quan ens donen un cop; neces¬ 
sitem crear xarxes de suport davant la 
repressió i la presó, i, com apuntàvem abans, 
no només per a quan ens ha tocat. CO M PTE 
DE SUPO RT:: BBVA 0182 7028 210201530482. 
Les adreces de les preses són les següents: 
Carolina Forné Roig C.P. Brieva Ctra 
Vicolozano-Brieva s/ n 05194 Àvila. Rafael 
Tomàs i Gaspar C.P. Madrid III Ctra Pinto a 
San Martín de la Vega, km 5 28340 Valde¬ 
moro - Madrid. Igor Quevedo Aragai C.P. 
Madrid V Apdo 200 28791 Soto del Real - 
Madrid. Joaquín Garcés Villacampa C.P. Na- 
valcarnero Ctra Nacional V - km 27,7 28600 
Navalcarnero - Madrid». Coordinadora de 
Preses Anarquistes 12/10/ 04 


Sant Andreu per les Casernes 


La la Trobada d'entitats per les Casernes se 
celebra enmig d’una jornada festiva i concorreguda 

Sant Andreu del Palomar.- El passat dissabte 9 d'octubre a la plaça de Can Fabra, es realitzà 
la la Trobada d'Entitats per les Casernes. L'objectiu era difondre a través d'una quinzena de 
carpes, els diferents projectes que duen a terme les entitats de la vila de Sant Andreu. Així, 
les diverses entitats que integren la plataforma Sant Andreu per les Casernes, començaren 
la jornada al matí amb activitats per infants. Al migdia se celebrà una Tabalada i un dinar 
popular, per donar pas posteriorment, a una exhibició de ball «country» i una fi de Trobada 
Infernal. Durant tot el dia, un miler de persones s'acostà a la trobada i participà dels actes 
celebrats. Cal dir que el Districte denegà les infrastructures (punt de llum i tarima) a les enti¬ 
tats, al·legant limitació pressupostària. Finalment, a través de mediació de la FAVB, els con¬ 
cediren el punt de llum. Contra-lnfos 12/10/ 04 



Una abraçada a l’Eudald i l'Ermengol 


:^sL'oratge de la setmana vinent 



Arriba definitivament la tardor. Si aquesta passada setmana semblava que encara l’estiu treia cap durant l’octubre, la 
setmana vinent serà clarament tardorenca, amb dues baixades clares de la temperatura durant el dimecres i sobretot a 
partir del proper dilluns. Hi haurà ventades molt fortes de mestral i s’iniciaran les primeres nevades al Pirineu Occidental. 
































































